b'\n_START_ARTICLE_\nKatarina Bogataj Gradi\xc5\xa1nik\n_START_SECTION_\n\xc5\xbdivljenjepis\n_START_PARAGRAPH_\nObiskovala je Be\xc5\xbeigrajsko gimnazijo, kjer je leta 1952 maturirala. Po opravljeni maturi je na Filozofski fakulteti v Ljubljani najprej diplomirala iz nem\xc5\xa1\xc4\x8dine, leta 1956, dve leti kasneje iz angle\xc5\xa1\xc4\x8dine, leta 1962 pa \xc5\xa1e iz literarne teorije. Tekom \xc5\xa1tudija sta bila med drugim njena profesorja tudi Anton Slodnjak in Anton Ocvirk. Leta 1988 je doktorirala iz primerjalne knji\xc5\xbeevnosti pri Janku Kosu na temo: Sentimentalni roman in njegovi odmevi v slovenski zgodnjeme\xc5\xa1\xc4\x8danski prozi. Opravila je tudi dva strokovna te\xc4\x8daja v Nem\xc4\x8diji in te\xc4\x8daj na temo moderne angle\xc5\xa1ke literature na \xc5\xa0kotskem v Aberdenu. Leta 1974 se je poro\xc4\x8dila z Janezom Gradi\xc5\xa1nikom. Med letoma 1959 in 1961 je bila honorarno zaposlena v Pionirski knji\xc5\xbenici. Od leta 1961 in vse do upokojitve leta 1986 je bila bibliotekarka na oddelku za germanistiko, jezike in knji\xc5\xbeevnost na ljubljanski Filozofski fakulteti. Prevajala je iz nem\xc5\xa1\xc4\x8dine in angle\xc5\xa1\xc4\x8dine skoraj izklju\xc4\x8dno novej\xc5\xa1o literaturo, z izjemo Hoffmannovih Pripovedk (COBISS), ki sta jih prevedla skupaj z mo\xc5\xbeem. Prav tako se je ukvarjala z esejistiko in literarno zgodovino: John Galsworthy (1960), Dru\xc5\xa1tvo mrtvih pesnikov (1993) (COBISS), Bidermajerske prvine v dveh Stritarjevih besedilih (2001) (COBISS), Preobrazba sentimentalne dedi\xc5\xa1\xc4\x8dine ob narodotvorni vlogi slovenskega romana (2003) (COBISS). Napisala je nekaj spremnih besed k romanom iz zbirke Sto romanov (Tristram Shandy (COBISS), Stepni volk (COBISS), Groteskni ples (COBISS) in nekaterim drugim delom: Franz Kafka: Amerika (1992) (COBISS), Hermann Hesse: Potovanje v Jutrovo de\xc5\xbeelo (2006) ( COBISS).\n_START_SECTION_\nNagrade\n_START_PARAGRAPH_\nLeta 1986 je s soavtorji prejela Nagrado Sklada Borisa Kidri\xc4\x8da za Literarni leksikon .'